ananddey/assamese-wiki-corpus huggingface dataset:
ৰোহিত খান্দেলৱাল

ৰোহিত খান্দেলৱাল (জন্ম: ১৯ আগষ্ট, ১৯৮৯) এজন ভাৰতীয় মডেল, অভিনেতা আৰু টেলিভিজন ব্যক্তিত্ব। তেওঁ ২০১৫ চনত মিষ্টাৰ ইণ্ডিয়া আৰু ২০১৬ চনত মিষ্টাৰ ৱৰ্ল্ডৰ খিতাপ জয় কৰে। মিষ্টাৰ ৱৰ্ল্ড প্ৰতিযোগিতা জয় কৰা তেওঁ প্ৰথম গৰাকী এছিয়ান তথা ভাৰতীয়।

কৰ্মজীৱন

অভিনেত্ৰী কৰিণা কাপুৰৰ লগত কৰা অলংকাৰৰ এটি বিজ্ঞাপনৰ জৰিয়তে ৰোহিতে কৰ্মজীৱনৰ পাতনি মেলিছিল। তাৰ পিছত তেওঁ কেইবাটাও বিজ্ঞাপন কৰে।

"ইউ টিভি বিন্দাচ"ৰ জনপ্ৰিয় প্ৰেম সম্পৰ্কীয় ধাৰাবাহিক "য়ে হে আশ্বিকী"ৰ ৭৬ নং খণ্ডত অভিনয়ৰ যোগেদি তেওঁ টেলিভিচনৰ জগতত প্ৰৱেশ কৰে। পিছলৈ তেওঁ "চেনেল ভি"ৰ ধাৰাবাহিক "মিলিয়ন ডলাৰ গাৰ্ল"ত কুটিৰ শিল্পৰ শিপিনী সকলৰ নেতা ভূৱনৰ চৰিত্ৰ অভিনয় কৰিছিল। হায়দৰাবাদত জন্ম আৰু ডাঙৰ-দীঘল হোৱা বাবে ৰহিত হিন্দী ভাষাত পাৰদৰ্শী নহয়। সেয়ে তেওঁ হিন্দী শিকবলৈ ক্লাছ লবলগীয়া হৈছিল।

২৩ জুলাই, ২০১৫ চনত মুম্বাইৰ ক্লাৱ ৰয়ালিটিত অনুষ্ঠিত "মিষ্টাৰ ইণ্ডিয়া ২০১৫" প্ৰতিযোগিতাত তেওঁ বিজয়ী হয়। তেওঁ লগতে দুটা বিশেষ খিতাব "ষ্টে অন মিষ্টাৰ এক্টিভ" আৰু "প্ৰভোগ পাৰচনেল কেয়াৰ শ্ৰেষ্ঠ অভিনেতা" লাভ কৰে।

টেলিভিচন

বছৰ
টেলিভিচন শ্ব'
ভূমিকা
চেনেল
উল্লেখ
২০১৪
য়ে হে আশ্বিকী
বীৰ
ইউ টিভি বিন্দাচ
টেলিভিচনত প্ৰদাৰ্পণ

২০১৪
মিলিয়ন ডলাৰ গাৰ্ল
ভূৱন
চেনেল ভি
২০১৫
প্যাৰ তুনে ক্যা কিয়া
শ্ৰীজ
যিং
২০১৫
এম টিভি বিগ এফ
বৰুণ কহলি(৭ম খণ্ড) (পাইলট)
এম টিভি ইণ্ডিয়া
২০১৬
প্যাৰ তুনে ক্যা কিয়া
শ্ৰীধৰ (১৯তম খণ্ড ষষ্ঠ চিজন)
যিং

মিষ্টাৰ ৱৰ্ল্ড ২০১৬

১৯ জুলাই, ২০১৬ত চাউথপৰ্ট থিয়েটাৰ হল, ফ্লৰেল হল, ডি প্ৰমেণ্ডা, চাউথপৰ্টত অনুষ্ঠিত "মিষ্টাৰ ৱৰ্ল্ড ২০১৬" প্ৰতিযোগিতাত ৰোহিত খান্দেলৱালে চূড়ান্ত বিজয়ীৰ সন্মান লাভ কৰে। মিষ্টাৰ ৱৰ্ল্ড খিতাব লাভ কৰা ৰহিত প্ৰথম গৰাকী ভাৰতীয় তথা এছিয়ান। এই প্ৰতিযোগিতাত বিশ্বৰ বিভিন্ন প্ৰান্তৰ ৪৮ জন প্ৰতিযোগীয়ে অংশগ্ৰহণ কৰিছিল। এই প্ৰতিযোগিতাত জয়ী হোৱা বাবে তেওঁ নগদ $৫০,০০০/- লাভ কৰিল। তাৰ বাহিৰে তেওঁ আন কেইবাটাও উপ শিৰোনামৰ বাবে প্ৰতিযোগিতা খনিত ভাগ লৈছিল।

তথ্য সংগ্ৰহ

বহিঃ সংযোগ

ৰোহিত খান্দেলৱালৰ ফটো

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:সৌন্দৰ্য প্ৰতিযোগী
শ্ৰেণী:জীৱিত ব্যক্তি
দীনা পাঠক

দীনা পাঠক ( ; জন্ম: গান্ধী, ৪ মাৰ্চ ১৯২২ – ১১ অক্টোবৰ ২০০২) এগৰাকী ভাৰতীয় চলচ্চিত্ৰ আৰু মঞ্চ অভিনেত্ৰী তথা গুজৰাটী থিয়েটাৰৰ এগৰাকী পৰিচালক আছিল। তেওঁ নেচনেল ফেডাৰেচন অফ ইণ্ডিয়ান উইমেনৰ (NFIW) কৰ্মী আৰু সভানেত্ৰীও আছিল।

হিন্দী আৰু গুজৰাটী ছবিৰ লগতে থিয়েটাৰৰ এগৰাকী শীৰ্ষস্থানীয় নমস্য ব্যক্তি দীনা পাঠকে ছয় দশকৰো অধিক সময়ৰ কৰ্মজীৱনত ১২০খনতকৈও অধিক ছবিত অভিনয় কৰিছিল। পাঠকে প্ৰযোজনা কৰা ভৱাই লোকনাট্য শৈলীৰ নাট মেইনা গুৰজাৰী বহু বছৰ ধৰি সফলতাৰে চলিছিল।

তেওঁৰ উল্লেখযোগ্য গুজৰাটী ছবিসমূহ হ’ল- মতি বা, মালেলা জীৱ আৰু ভৱানী ভৱাই। আনহাতে তেওঁৰ সুপৰিচিত নাটকসমূহৰ ভিতৰত আছে দিংলেগাৰ, ড’লছ হাউচ, বিজন শেনী আৰু সত্যদেৱ ডুবে পৰিচালিত, গিৰীশ কাৰনাৰ্ড ৰচিত হায়াৱদনা।

প্ৰাৰম্ভিক জীৱন

১৯২২ চনৰ ৪ মাৰ্চত গুজৰাটৰ আমৰেলীত জন্মগ্ৰহণ কৰা দীনা পাঠকে ফেশ্বন আৰু ছবিৰ প্ৰতি আকৰ্ষিত হৈছিল। কিশোৰী অৱস্থাতে নাটকত অভিনয় কৰিবলৈ আৰম্ভ কৰিবলৈ লয় আৰু সমালোচকৰ প্ৰশংসা লাভ কৰে। বম্বে বিশ্ববিদ্যালয়ৰ অধীনস্থ কলেজ এখনত পঢ়ি স্নাতক ডিগ্ৰী লয়। ৰসিকলাল পাৰেখে তেওঁক অভিনয়ৰ প্ৰশিক্ষণ দিয়াৰ বিপৰীতে শান্তি বৰ্ধনে তেওঁক নৃত্য শিকাইছিল। মুম্বাইত থকাৰ সময়ত কৈলাশ পাণ্ডিয়া আৰু দামিনী মেহতাৰ দৰে গুজৰাটী অভিনয় শিল্পীৰ সহযোগত গুজৰাটী থিয়েটাৰ পুনৰুজ্জীৱিত কৰাত তেওঁ গুৰুত্বপূৰ্ণ ভূমিকা লৈছিল।

কৰ্মজীৱন

১৯৪০ চনত গুজৰাটত তেওঁ নাটকেৰে যথেষ্ট আলোড়নৰ সৃষ্টি কৰিছিল। ভৱাই শৈলীৰ তেওঁৰ জনপ্ৰিয় নাট মেইনা গুৰজাৰী , লগতে বায়েক শান্তা গান্ধীৰ জছমা ওধান চাবলৈ দৰ্শকে শাৰী পাতিছিল। ১৯৫৭ চনত দিল্লীৰ ৰাষ্ট্ৰপতি ভৱনত তেতিয়াৰ ৰাষ্ট্ৰপতি ড° ৰাজেন্দ্ৰ প্ৰসাদৰ সন্মুখত মেইনা গুৰজাৰী নাটক পৰিবেশন কৰি এতিয়ালৈকে এই কৃতিত্ব অৰ্জন কৰা প্ৰথম আৰু একমাত্ৰ গুজৰাটী নাটক হিচাপে পৰিগণিত হয়।

যদিও তেওঁ গুজৰাটী ছবি কৰিয়াৱাৰৰ (১৯৪৮) জৰিয়তে চলচ্চিত্ৰত আত্মপ্ৰকাশ কৰিছিল, তথাপিও মাত্ৰ এখন ছবিত অভিনয় কৰি তেওঁ পুনৰ থিয়েটাৰলৈ উভতি গৈছিল। ভাৰতীয় গণনাট্য সংঘ (ITPA) আৰু শান্তি বৰ্ধনৰ বেলে ট্ৰুপৰ নাটকত তেওঁ ভৰা প্ৰেক্ষাগৃহত তেওঁৰ অভিনয় চলি থাকিল। পিছলৈ তেওঁ আহমেদাবাদত নাটমণ্ডল নামৰ নিজাকৈ নাট্যগোষ্ঠী গঠন কৰে।আজিও তেওঁক গণনাট্য সংঘৰ এগৰাকী দৃঢ় অভিনেত্ৰী আৰু নাট্য কৰ্মী হিচাপে স্মৰণ কৰা হয়।

মনোনয়ন

১৯৭৭ – শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ মনোনয়ন: মাচুম ছবিৰ বাবে।
১৯৮০ – শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ মনোনয়ন: গোলমাল ছবিৰ বাবে।
১৯৮১ – শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ মনোনয়ন: খুবচুৰত ছবিৰ বাবে।

বঁটা

১৯৮০: সংগীত নাটক একাডেমী বঁটা (গুজৰাটী নাটকলৈ আগবঢ়োৱা অৱদানৰ বাবে)।
২০০২: ২৩তম গিনী এৱাৰ্ড (দীপা মেহতাৰ বলীউড হলিউডত অভিনয়ৰ বাবে শ্ৰেষ্ঠ সহযোগী অভিনেত্ৰীৰ বঁটা)।

টোকা

প্ৰসংগ

বাহ্যিক সংযোগ

Dina Pathal filmography at New York Times
List of Filmfare Award Winners and Nominations, 1953–2005

Category:গুজৰাটী ব্যক্তি
Category:গুজৰাটী চলচ্চিত্ৰৰ অভিনেত্ৰী
Category:হিন্দী চলচ্চিত্ৰৰ অভিনেত্ৰী
Category:ভাৰতীয় মঞ্চ অভিনেত্ৰী
Category:সংগীত নাটক একাডেমী বঁটা বিজয়ী
গেব্ৰিয়েল লিপমেন

গেব্ৰিয়েল লিপমেন এজন ফ্ৰাঙ্কো-লাক্সেমবাৰ্গৰ পদাৰ্থবিজ্ঞানী আৰু আৱিষ্কাৰক আছিল। তেওঁ হস্তক্ষেপৰ ঘটনাৰ ওপৰত আধাৰ কৰি ফটোগ্ৰাফিকভাৱে ৰং পুনৰ প্ৰস্তুত কৰাৰ পদ্ধতিৰ বাবে পদাৰ্থ বিজ্ঞানৰ নোবেল বঁটা জয় কৰিছিল।

প্ৰাথমিক জীৱন আৰু শিক্ষা

১৮৪৫ চনৰ ১৬ আগষ্টত লাক্সেমবাৰ্গৰ বনেভয়ত (লাক্সেমবাৰ্গীছ: বৌনেৱেগ) গেব্ৰিয়েল লিপমেনৰ জন্ম হৈছিল৷ সেই সময়ত বনেভ’ই হ’লেৰিচৰ কমিউনৰ অংশ আছিল (লাক্সেমবাৰ্গিছ: হ’লেৰেচ) আৰু তাকেই প্ৰায়ে তেওঁৰ জন্মস্থান হিচাপে উল্লেখ কৰা হয় (বনেভয় আৰু হলেৰিচ দুয়োখন ঠাই এতিয়া লাক্সেমবাৰ্গ চহৰৰ জিলা)। মেটজৰ ওচৰৰ এনেৰীত জন্মগ্ৰহণ কৰা তেওঁৰ দেউতাক ফৰাচী ইহুদী আইছাইয়ে বনেভ’ইৰ পূৰ্বৰ কনভেণ্টত পৰিয়ালৰ গ্ল’ভছ নিৰ্মাণৰ ব্যৱসায় পৰিচালনা কৰিছিল। ১৮৪৮ চনত পৰিয়ালটো পেৰিছলৈ গুচি যায় আৰু লিপমেনক প্ৰথমতে মাতৃ মিৰিয়াম ৰোজে (লেভি) পঢ়াইছিল আৰু তাৰ পিছত তেওঁ লাইচি নেপোলিয়ন (বৰ্তমান লাইচি হেনৰী-চতুৰ্থ)ত পঢ়িছিল। তেওঁক গণিতৰ প্ৰতি বিশেষ আগ্ৰহ থকা এজন যথেষ্ট অসাৱধান কিন্তু চিন্তাশীল ছাত্ৰ আছিল বুলি কোৱা হয়। ১৮৬৮ চনত পেৰিছৰ ইক'ল নৰ্মেল চুপিৰিয়েৰত ভৰ্তি হয়, য'ত তেওঁ শিক্ষকতা বৃত্তিত প্ৰৱেশ কৰিবলৈ সক্ষম হ'ব পৰা এগ্ৰিগেচন পৰীক্ষাত ব্যৰ্থ হয়, ইয়াৰ পৰিৱৰ্তে পদাৰ্থ বিজ্ঞান অধ্যয়ন কৰাটো পছন্দ কৰে। ১৮৭২ চনত ফ্ৰান্স চৰকাৰে তেওঁক হাইডেলবাৰ্গ বিশ্ববিদ্যালয়লৈ এক উদ্দেশ্যত পঠিয়াই দিয়ে আৰু গুস্তাভ কিৰ্চহফৰ উৎসাহত তেওঁ বিদ্যুতৰ বিশেষজ্ঞ হ'বলৈ সক্ষম হয় আৰু ১৮৭৪ চনত "ছুমা কাম ল'ড" বৈশিষ্ট্য বিষয়ত ডক্টৰেট ডিগ্ৰী লাভ কৰে। ইয়াৰ পিছত ১৮৭৫ চনত লিপমেন পেৰিছলৈ উভতি যায় আৰু ১৮৭৮ চনলৈকে অধ্যয়ন কৰি থাকে আৰু তাৰ পিছত তেওঁ ছৰবনত পদাৰ্থ বিজ্ঞানৰ অধ্যাপক হয়। ছৰবনত তেওঁ শব্দ আৰু অপটিক্স পঢ়াইছিল৷

শৈক্ষিক সংযোগ

১৮৮৬ চনৰ ৮ ফেব্ৰুৱাৰীৰ পৰা মৃত্যুৰ আগলৈকে লিপমেন একাডেমী অৱ চাইন্সেছৰ সদস্য আছিল আৰু ১৯১২ চনত ইয়াৰ সভাপতি হিচাপে কাৰ্যনিৰ্বাহ কৰিছিল। ইয়াৰ উপৰিও তেওঁ লণ্ডনৰ ৰয়েল ছ'চাইটিৰ বিদেশী সদস্য, ব্যুৰো ডেছ লংগিটিডছৰ সদস্য লিপমেন ফ্ৰান্সৰ ইনষ্টিটিউট ডি অপটিক থিঅ’ৰিক এট এপ্লিকেৰ অন্যতম প্ৰতিষ্ঠাপক আছিল। লিপমেন ১৯০৩–১৯০৪ চনলৈকে ফ্ৰান্সৰ জ্যোতিৰ্বিজ্ঞান সমিতি ছ'চাইটি এষ্ট্ৰ'নমিক ডি ফ্ৰান্স (এচএএফ)ৰ সভাপতি আছিল।

সন্মান

১৮৮১ চনৰ ২৯ ডিচেম্বৰত লিপমেনক নাইট অৱ দ্য লিজিয়ন অৱ অনাৰ হিচাপে নিযুক্তি দিয়া হয়, ১৮৯৪ চনৰ ২ এপ্ৰিলত অফিচাৰলৈ, ১৯০০ চনৰ ১৪ ডিচেম্বৰত কমাণ্ডাৰলৈ আৰু ১৯১৯ চনৰ ৬ ডিচেম্বৰত গ্ৰেণ্ড অফিচাৰৰ পদমৰ্যাদালৈ পদোন্নতি দিয়া হয়।

লাক্সেমবাৰ্গ চহৰত লিপমেনৰ নামেৰে মৌলিক বৈজ্ঞানিক গৱেষণাৰ এটা প্ৰতিষ্ঠানৰ নামকৰণ কৰা হয় (চেণ্টাৰ ডি ৰেচেৰ্চ পাব্লিক গেব্ৰিয়েল লিপমেন) যিটোক ২০১৫ চনৰ ১ জানুৱাৰীত আন এটা ডাঙৰ গৱেষণা কেন্দ্ৰৰ সৈতে একত্ৰিত হৈ নতুন লাক্সেমবাৰ্গ বিজ্ঞান আৰু প্ৰযুক্তি প্ৰতিষ্ঠান (লিষ্ট) হিচাপে গঠন কৰা হয়।

ব্যক্তিগত জীৱন

১৮৮৮ চনত লিপমেনে ঔপন্যাসিক ভিক্টৰ চেৰবুলিজৰ কন্যাক বিয়া কৰায়।

তথ্যসূত্ৰ
নাদিয়া আলেকজেণ্ডাৰ

নাদিয়া আলেকজেণ্ডাৰ (ইংৰাজী: Nadia Alexander; জন্ম ৫ এপ্ৰিল, ১৯৯৪) এগৰাকী আমেৰিকান অভিনেত্ৰী। তেওঁ দা ছিনাৰ (২০১৭) আৰু চেভেন ছেকেণ্ডছ (২০১৮) আদিকে ধৰি কেইবাখনো ধাৰাবাহিকত অভিনয় কৰিছে। ২০১৭ চনৰ ট্ৰাইবেকা চলচ্চিত্ৰ মহোৎসৱত ব্লেম (২০১৭) ছবিখনত আগবঢ়োৱা অভিনয়ৰ বাবে তেওঁ আমেৰিকাৰ শ্ৰেষ্ঠ বিৱৰণাত্মক চলচ্চিত্ৰৰ অভিনেত্ৰীৰ বঁটা লাভ কৰে। লগতে দা ডাৰ্ক (২০১৯) ছবিৰ বাবে তেওঁ শ্ৰেষ্ঠ অভিনেত্ৰীৰ ফেনগ’ৰিয়া চেইনশ্ব’ বঁটাৰ বাবে মনোনীত হৈছিল।

কেৰিয়াৰ

আলেকজেণ্ডাৰে ছয় বছৰ বয়সৰ পৰাই অভিনয় আৰম্ভ কৰিছিল, যেতিয়া তেওঁক পিটচবাৰ্গ অঞ্চলৰ এখন মঞ্চত দা চাউণ্ড অফ মিউজিক নাটকত গ্ৰেটলৰ চৰিত্ৰত অভিনয়ৰ বাবে নিৰ্বাচিত কৰা হৈছিল। তেওঁ সমগ্ৰ শৈশৱকালত দক্ষিণ-পশ্চিম পেঞ্চিলভেনিয়াৰ বেছিভাগ ইকুইটি থিয়েটাৰত পেছাদাৰীভাৱে কাম কৰিছিল। ইয়াৰ ভিতৰত পিটচবাৰ্গ পাব্লিক থিয়েটাৰ অন্যতম য’ত তেওঁ একেৰাহে তিনি বছৰ ধৰি বাৰ্ষিক শ্বেইক্সপীয়েৰ মনোলগ প্ৰতিযোগিতাত প্ৰথম স্থান লাভ কৰিছিল।

২০০৭ চনত আলেকজেণ্ডাৰ নিউয়ৰ্ক চহৰলৈ স্থানান্তৰিত হয় আৰু বিজ্ঞাপন তথা ধাৰাবাহিকৰ কাম আৰম্ভ কৰে। হাইস্কুলত পঢ়ি থকা অৱস্থাতে আলেকজেণ্ডাৰে ৰেটলষ্টিক প্লে ৰাইটছ থিয়েটাৰত দেয়াৰ আৰ নো ম’ৰ বিগ ছিক্ৰেটছ নামৰ নাটকৰ জৰিয়তে অফ-ব্ৰডৱেত অভিনয় কৰিছিল। তেওঁৰ প্ৰথম পূৰ্ণদৈৰ্ঘ্য চলচ্চিত্ৰ আছিল স্বতন্ত্ৰ ছবি পোষ্টেলছ। ইয়াৰ পিছত তেওঁ টেন থাউজেন্ড চেইণ্টছ আৰু ফেন গাৰ্লত অভিনয় কৰে।

২০১০ চনত তেওঁ ল’ এণ্ড অৰ্ডাৰৰ এটা খণ্ডত অতিথি শিল্পী হিচাপে ভূমুকি মাৰে। তেতিয়াৰ পৰা তেওঁ বোৰ্ডৱাক এম্পায়াৰ (২০১১), দা ফলোয়িং (২০১৫), দা ছিনাৰ (২০১৭) আৰু চেভেন ছেকেণ্ডছ (২০১৮) আদিকে ধৰি কেইবাখনো টেলিভিছন ধাৰাবাহিকত কাম কৰিছে। তেওঁ পূৰ্বে ব্লেমৰ সহ-অভিনেত্ৰী তথা পৰিচালক কুইন শ্বেফাৰ্ডৰ সৈতে সম্পৰ্কত আছিল।

তথ্যসূত্ৰ

বাহ্যিক সংযোগ

শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:আমেৰিকান অভিনয় শিল্পী
ৰাজীৱ বৰা

ৰাজীৱ বৰা (১৯৭০-) একাধাৰে কবি, সমালোচক, সম্পাদক আৰু অধ্যাপক। তেওঁ নাজিৰা কলেজৰ অসমীয়া বিভাগৰ অধ্যাপক। তেওঁৰ এতিয়ালৈকে ৪খন কবিতা পুথি প্ৰকাশ হৈছে। ইয়াৰোপৰি তেওঁৰ সম্পাদনাত বহুকেইখন কবিতাপুথি, প্ৰবন্ধ সংকলন প্ৰকাশ পাইছে। ‘অসমীয়া কবিতা: বিন্দুৰপৰা সিন্ধুলৈ’ শীৰ্ষক সম্পাদিত কবিতাৰ পুথিখন তেওঁৰ উল্লেখযোগ্য কৃতি।

জন্ম আৰু বংশ পৰিচয়

ৰাজীৱ বৰাৰ জন্ম মাজুলীৰ যোগী গাঁৱত, ১৯৭০ চনত। পিতৃৰ নাম ভুবন বৰা আৰু মাতৃৰ নাম তিলেশ্বৰী বৰা।

শিক্ষাগত অৰ্হতা

মাজুলীৰ মেড়াগড় নাৰায়ণদেৱ হাইস্কুলত সপ্তমমান শ্ৰেণীলৈকে অধ্যয়নৰ পাছত মাজুলীৰ গড়মূৰ শ্ৰীশ্ৰী পীতাম্বৰ দেৱগোস্বামী হাইস্কুলৰ পৰা ১৯৮৫ চনত মেট্ৰিক, মাজুলী মহাবিদ্যালয়ৰ পৰা ক্ৰমে ১৯৮৭ চন আৰু ১৯৯০ চনত উচ্চতৰ মাধ্যামিক আৰু স্নাতক ডিগ্ৰী লাভ। ডিব্ৰুগড় বিশ্ববিদ্যালয়ৰ পৰা ১৯৯৩ চনত সাহিত্য শাখাত অসমীয়া বিভাগৰ স্নাতকোত্তৰ।

কৰ্মজীৱন

লখিমপুৰ তেলাহী কমলাবৰীয়া মহাবিদ্যালয়, লখিমপুৰ বাণিজ্য মহাবিদ্যালয়ত দুবছৰ অধ্যাপনা কৰাৰ অন্তত ১৯৯৭ চনৰপৰা নাজিৰা মহাবিদ্যালয়ত যোগদান আৰু বৰ্তমানেও এই মহাবিদ্যালয়তে অসমীয়া বিভাগৰ সহযোগী অধ্যাপক হিচাপে কৰ্মৰত।

সাহিত্যৰাজি

কবিতা পুথি

তটিনী তীৰৰ খেলা, ২০০৫
ঢৌ, ২০০৬
পানীভাওনা, ২০১৩
এন্ধাৰতো ফুটে ফৰিং, ২০১৭
মানুহ চেৰাই বাচি থকা নাযায়, ২০২১
মাউৰৰ দিন, ২০২২

সমালোচনামূলক পুথি

বিৱৰ্তন অনুৱৰ্তন', বনলতা, গুৱাহাটী, ২০১৯
তৰুণ প্ৰজন্মৰ অসমীয়া কবিৰ কাব্যভংগী', বনলতা, ডিব্ৰুগড়,২০২০
যি বাটে নহ'ল যোৱা', অসম পাব্লিচিং কোম্পানী, গুৱাহাটী,২০২০
তৰুণ প্ৰজন্মৰ অসমীয়া কবিৰ কাব্যভংগী, ২০২০

আত্মকথা

যি বাটে নহ’ল যোৱা, ২০২১

গল্প সংকলন

যখিনী খেৰৰ থুই (২০২৪)

সম্পাদিত গ্ৰন্থ

চিন্তা-পৰিক্ৰমা (প্ৰবন্ধ সংকলন,২০০৭)
ত্ৰিপ্ৰসাদ (প্ৰবন্ধ সংকলন, ২০০৭)
জন গণ মন মুকুতি (প্ৰবন্ধ সংকলন, ২০০৯)
অসমীয়া কবিতা আৰু কথা সাহিত্যৰ আভাস (প্ৰবন্ধ সংকলন, ২০১১)
বুকু হম হম কৰে (প্ৰবন্ধ সংকলন, ২০১১)
অসমীয়া নাট্য-পৰম্পৰা আৰু চাৰিখন অসমীয়া নাটকঃ বিচাৰ আৰু বিশ্লেষণ (প্ৰবন্ধ সংকলন, ২০১৩)
সন্ধিক্ষণৰ অসমীয়া কবিতা (নিৰ্বাচিত কবিতাৰ সংকলন, ২০১৭)
সাত সমুদ্ৰত শঙ্খ বাজিছেনে নাই (প্ৰবন্ধ সংকলন, আনিছ উজ জামানৰ সৈতে, ২০১৭)
অসমীয়া কবিতাঃ বিন্দুৰপৰা সিন্ধুলৈ (উদ্ভৱ কালৰপৰা সাম্প্ৰতিকলৈ অসমীয়া কবিতাৰ সংগ্ৰহ, ২০১৮)
বিৱৰ্তন-অনুৱৰ্তন,২০১৯
খেল ভঙা খেল' (পাৰ্বতিপ্ৰসাদ বিষয়ক) সদৌ অসম কবি সন্মিলন, ২০১৯
প্ৰমথেশ বৰুৱা' (প্ৰমথেশ বৰুৱা বিষয়ক), পাঞ্চজন্য, গুৱাহাটী, ২০১৯

স্বীকৃতি

সাহিত্য অকাডেমিয়ে কেৰালাৰ কোচিত ০৬-১২-২০১৫ তাৰিখে অনুষ্ঠিত কৰা কবি সন্মিলনত অসমৰ হৈ অংশ গ্ৰহণ।
সাহিত্য অকাডেমিয়ে ত্ৰিপুৰাত ২৩-২৯ ডিচেম্বৰ, ২০১৭ তাৰিখে অনুষ্ঠিত কৰা ‘অভিব্যক্তি অনুষ্ঠানত' অসমৰ হৈ অংশ গ্ৰহণ।
ৰাজস্থানৰ জয়পুৰত অনুষ্ঠিত হোৱা সমান্তৰণ সাহিত্য উসৱ (PLF) ত ২৭-২৯ জানুৱাৰী, ২০১৯ তাৰিখে অনুষ্ঠিত অনুষ্ঠানত অসমৰ হৈ অংশ গ্ৰহণ।
কবিতাৰ ইংৰাজী, হিন্দী আৰু বঙালীলৈ অনুবাদ হৈছে। সাহিত্য অকাডেমিৰ Journal, Indian Literature উপৰি ভাৰতীয় জ্ঞানপীঠ একাডেমীৰ Journalতো কবিতা প্ৰকাশ হৈছে।
সাতসৰী সাহিত্য বঁটা, ২০১৮, সাতসৰী সামাজিক-সাংস্কৃতিক উন্নয়ন সংস্থা, গুৱাহাটী
‘মাউৰৰ দিন’ কাব্য সংকলনৰ বাবে ‘অসম কবিচক্ৰ’ৰ দ্বাৰা ‘কাব্যশশী আতৰ আলি চৌধুৰী স্মৃতি বঁটা’ ২০২২ লাভ৷
‘বিৱৰ্তন অনুৱৰ্তন’ গ্ৰন্থৰ বাবে সদৌ অসম কবি সন্মিলনে প্ৰদান কৰা ‘বেণু চিৰিং বঁটা’, ২০১৯-২২
‘এইফালেও কবি আছে’ শীৰ্ষক গ্ৰন্থৰ বাবে কাব্যকাননে প্ৰদান কৰা ‘কাব্যম বঁটা-২০২২’

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া কবি
প্ৰজ্ঞা কাপুৰ

প্ৰজ্ঞা কাপুৰ ( ;জন্ম যাদৱ) ; এগৰাকী ছুইডেনৰ মডেল, অভিনেত্ৰী আৰু ভাৰতীয় চিনেমাৰ প্ৰযোজক।তেওঁ ভাৰতীয় পিতৃ-মাতৃ ঘৰত ছুইডেনৰ বৰ্গহ’মত জন্মগ্ৰহণ কৰিছিল যদিও তেওঁ ডাঙৰ-দীঘল হৈছিল ছুইডেনৰ কাৰ্লছক্ৰ’নাত। ইনষ্টিটিউট অৱ এডভান্সড এক্টিং এণ্ড বিহেভিয়াৰ ষ্টাডিজত অভিনয়ৰ প্ৰশিক্ষণ লৈছে।[citation needed

কৰ্ম জীৱন

প্ৰজ্ঞা কপূৰক আটাইতকৈ ভালকৈ জনা যায় আমোল গুপ্তেৰ " হাৱা হাৱাই " (২০১৪)নামৰ চলচ্চিত্ৰৰ কামৰ বাবে।তেওঁ অভিষেক কাপুৰ আৰু অভিষেক নায়াৰৰ সৈতে সহ-প্ৰযোজক হিচাপে ৰনি স্ক্ৰুভালাৰ সৈতে কেদাৰনাথ (২০১৮) প্ৰযোজনা কৰিছে। তেওঁ গাই ইন দ্য স্কাই পিকচাৰ্ছৰ সহ-প্ৰতিষ্ঠাপক। ভূষণ কুমাৰৰ টি ছিৰিজৰ সহযোগত তেওঁ শৰাবীনামৰ এখন চলচিত্ৰ প্ৰযোজনা কৰিবলৈ আহিছিল।

চলচিত্ৰ পঞ্জী

২০১৪ চনত হাৱা হাৱাই চলচিত্ৰত প্ৰজ্ঞানন্দা চৰিত্ৰত অভিনয় কৰিছিল।

তথ্যসূত্ৰ
ভেৰগাঁও বিধানসভা সমষ্টি

ভেৰগাঁও বিধানসভা সমষ্টি (ইংৰাজী: Bhergaon Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ২০২৩ চনত অসমৰ সংসদীয় আৰু বিধানসভা সমষ্টিসমূহৰ পুনৰ নিৰ্ধাৰণ প্ৰক্ৰিয়াৰ সময়ত উদালগুৰি জিলাত এই নতুন সমষ্টিটো গঠন কৰা হয়।

এই সমষ্টিটো ওদালগুৰি জিলাৰ অন্তৰ্গত আৰু ই দৰং–ওদালগুৰি লোকসভা সমষ্টিৰ এক অংশ হিচাপে চিহ্নিত। সমষ্টিটো কোনো শ্ৰেণীৰ প্ৰাৰ্থীৰ বাবে সংৰক্ষিত নহয় (অৰ্থাৎ সাধাৰণ শ্ৰেণীৰ)।

বিধানসভাৰ সদস্যসকল

বৰ্ষ
বিধায়ক
ৰাজনৈতিক দল
২০২৬
মহেশ্বৰ বৰো
বড়োলেণ্ড পিপলছ ফ্ৰণ্ট

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৩ চনৰ সমষ্টি পুনৰ নিৰ্ধাৰণৰ পিছত ২০২৬ চনৰ অসম বিধানসভা নিৰ্বাচনত ভেৰগাঁও সমষ্টিত প্ৰথমবাৰৰ বাবে ভোটগ্ৰহণ অনুষ্ঠিত হয়। এই নিৰ্বাচনত বড়োলেণ্ড পিপলছ ফ্ৰণ্ট দলৰ প্ৰাৰ্থী মহেশ্বৰ বৰোৱে বিজয় সাব্যস্ত কৰে।

লগতে চাওক

ওদালগুৰি জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ
জাৰা এছ খান

জাৰা এছ খান (ইংৰাজী: Zahrah S. Khan) এগৰাকী ভাৰতত কৰ্মৰত ব্ৰিটিছ অভিনেত্ৰী আৰু নেপথ্য গায়িকা। তেওঁ অভিনেত্ৰী আৰু গায়িকা হিচাপে বলিউডলৈ অৱদান আগবঢ়াইছে। খানে ২০১৩ চনৰ ছবি ঔৰংজেবৰ জৰিয়তে অভিনয় জগতত আত্মপ্ৰকাশ কৰিছিল আৰু সেই একেখন ছবিৰে "বৰ্বাদিয়াঁ" গীতটোৰ জৰিয়তে নেপথ্য গায়িকা হিচাপে নিজৰ কেৰিয়াৰ আৰম্ভ কৰিছিল। তেওঁ শুভ মংগল জ্যাদা সাৱধান (২০২০) ছবিৰ "ক্যা কৰতে থে সাজনা" আৰু কোই জানে না (২০২১) ছবিৰ "হৰ ফন মৌলা"ৰ দৰে গীতৰ বাবে অধিক স্বীকৃতি লাভ কৰিছে।

পাৰিবাৰিক পটভূমি

ভাৰতীয় চলচ্চিত্ৰ আৰু ক্ৰীড়া জগতলৈ আগবঢ়োৱা অৱদানৰ বাবে পৰিচিত আগা আৰু খান পৰিয়ালত খানৰ জন্ম হৈছিল। ১৯৪০-ৰ দশকৰপৰাই তেওঁৰ মাতৃৰফালৰ পৰিয়ালটো ভাৰতীয় চলচ্চিত্ৰ উদ্যোগৰ সৈতে জড়িত হৈ আছে। তেওঁৰ আজোককাক যুগল কিশোৰ মেহৰাই পোনপ্ৰথমে চলচ্চিত্ৰ প্ৰযোজনা আৰম্ভ কৰিছিল।

যুগল কিশোৰ মেহৰাৰ পত্নী আনোৱাৰী বেগমে ১৯৩০-ৰ দশকৰ ছবি হীৰ ৰাঞ্জাত অভিনয় কৰিছিল, যিখন ছবি ৰোমিঅ' আৰু জুলিয়েটৰ দৰে এক ভাৰতীয় লোককথাৰ আধাৰত নিৰ্মিত আছিল। এই উত্তৰাধিকাৰ অনুসৰণ কৰি খানৰ আইতাক নাছৰিন মেহৰাই পৰিচালক আব্দুল ৰছিদ কাৰ্দাৰৰ নিৰ্দেশনাত শ্বাহজাহান নামৰ ছবিখনৰ জৰিয়তে আত্মপ্ৰকাশ কৰে আৰু ইয়াত তেওঁ কে এল ছাইগলৰ বিপৰীতে অভিনয় কৰিছিল।

খানৰ মাতৃ চলমা আগাই বি আৰ চোপ্ৰাৰ নিকাহ ছবিৰ জৰিয়তে এগৰাকী অভিনেত্ৰী আৰু গায়িকা হিচাপে আত্মপ্ৰকাশ কৰিছিল। এই ছবিখন এক বৃহৎ ব্যাৱসায়িক সফলতাত পৰিণত হৈছিল আৰু একেৰাহে পাঁচ বছৰ ধৰি ছবিগৃহত চলিছিল। এই ছবিখনৰ বাবে তেওঁ ফিল্মফেয়াৰ শ্ৰেষ্ঠ মহিলা নেপথ্য গায়িকাৰ বঁটা লাভ কৰিছিল।

খানৰ পিতৃৰফালৰ পৰিয়ালটো ক্ৰীড়া জগতৰ সৈতে জড়িত। তেওঁৰ আজোককাক নাছৰুল্লাহ খান ৰায়গড় জিলাৰ মহাৰাজৰ আৰু পৰৱৰ্তী সময়ত আলিগড় মুছলিম বিশ্ববিদ্যালয়ৰ স্কোয়াছ প্ৰশিক্ষক আছিল। ইয়াৰ পিছত তেওঁ ভাইচৰয় লৰ্ড ৱাভেলৰ স্কোয়াছ প্ৰশিক্ষক হিচাপে নিযুক্তি লাভ কৰে। তেওঁ জোনা বেৰিংটনকো প্ৰশিক্ষণ দিছিল আৰু দেশ বিভাজনৰ পূৰ্বে ভাৰতত প্ৰথমটো স্কোয়াছ বল তৈয়াৰ কৰিছিল।

খানৰ পিতৃ ৰহমত খান নিজেই এজন স্কোয়াছ প্ৰশিক্ষক আছিল, যিয়ে ব্ৰিটিছ অ’পেন চেম্পিয়নৰ লগতে ভাৰতীয় ৰাষ্ট্ৰীয় চেম্পিয়নসকলকো প্ৰশিক্ষণ দিছিল। জাৰাৰ খুৰাক জাহাংগীৰ খান আছিল ১০বাৰৰ ব্ৰিটিছ অ’পেন বিজয়ী আৰু তেওঁক জাৰাৰ পিতৃ ৰহমত খানে ব্যক্তিগতভাৱে প্ৰশিক্ষণ দিছিল। পিতৃৰফালৰপৰা তেওঁ কণ্ঠশিল্পী নাতাশা খানৰ মাহীয়েকীয়া ভগ্নী।

সংগীত জীৱন

খুদ ছে জ্যাদা শীৰ্ষক গীতটোৰ জৰিয়তে খানে একক গায়ক হিচাপে আত্মপ্ৰকাশ কৰে। ইয়াৰ পিছতে তেওঁ সংগীতক পূৰ্ণকালীন পেচা হিচাপে গ্ৰহণ কৰে আৰু বলিউডত তেওঁৰ প্ৰথম নেপথ্য গীত হিচাপে শুভ মংগল জ্যাদা সাৱধান ছবিৰ বাবে ক্যা কৰতে থে সাজনা গীতটো গায়।

বাহ্যিক সংযোগ

তথ্যসূত্ৰ

শ্ৰেণী:বৃটিছ মহিলা
শ্ৰেণী:পাকিস্তানৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
বৰ্ষা প্ৰিয়দৰ্শিনী

বৰ্ষা প্ৰিয়দৰ্শিনী (জন্ম ৭ আগষ্ট ১৯৮৪) এগৰাকী ভাৰতীয় অভিনেত্ৰী, যিয়ে প্ৰধানকৈ ওড়িয়া চলচ্চিত্ৰত অভিনয় কৰে। তেওঁ বাংলা চলচ্চিত্ৰতো কাম কৰিছে।

তেওঁ তেওঁৰ সমাজসেৱামূলক প্ৰতিষ্ঠান সন্মানিতাৰ জৰিয়তে দৰিদ্ৰ শিশুসকলৰ শিক্ষাৰ লগতে মহিলাৰ ক্ষমতায়নৰ ক্ষেত্ৰত কাম কৰে।

চলচ্চিত্ৰৰ তালিকা

+
বছৰ
চলচ্চিত্ৰ
ভূমিকা
ভাষা
২০০১
বাজী

ওড়িয়া
২০০৩
এ যুগৰ কৃষ্ণ সুদামা

ওড়িয়া
২০০৩
সাবতা মা

ওড়িয়া
২০০৫
ততে মো ৰাণ

ওড়িয়া
২০০৫
তু মো আঁখিৰ তাৰা

ওড়িয়া
২০০৫
থেংক ইউ ভগৱান

ওড়িয়া
২০০৭
এ মন মানেনা

ওড়িয়া
২০০৭
অগ্নিশিখা

ওড়িয়া
২০০৮
নেই যাৰে মেঘ মোতে

ওড়িয়া
২০০৮ জোৰ

বাংলা
২০০৮ গোলমাল

বাংলা
২০০৮ লভ ষ্ট'ৰী

বাংলা
২০০৮ টক্কৰ

বাংলা
২০০৯ হঁশি খুশি ক্লাব

বাংলা
২০১০ টাপুৰ টুপুৰ বৃষ্টি পৰে

বাংলা
২০১১
অচেনা প্ৰেম

বাংলা
২০০৯
সুণা চঁড়েই মো ৰূপা চঁড়েই

ওড়িয়া
২০১৯
নিমকি

ওড়িয়া
২০১৯
কুইন

ওড়িয়া
২০২১
বিজয়িনী

ওড়িয়া

বাহ্যিক সংযোগ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ওড়িয়া চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
নাৰায়ণদেৱ

সুকবি নাৰায়ণদেৱ হৈছে এগৰাকী পাঁচালী কবি। ষােড়শ শতাব্দীৰ সময়তে বৈষ্ণৱ আন্দোলনৰ মূল ধাৰাটোৰপৰা প্ৰভাৱমুক্ত এগৰাকী কবি। শংকৰদেৱৰ সমসাময়িক সময়ছোৱাত বা পঞ্চদশ শতিকাৰ শেষভাগৰপৰা ষোড়শ শতিকাৰ আদিভাগৰ ভিতৰত কেইবাজনাে পাঁচালী কবিৰ উদ্ভৱ হৈছিল। তেওঁলােকৰ ৰচনাৰাজীত বৈষ্ণৱ ভাৱাদৰ্শৰ বিপৰীতে মনসা বা পদ্মদেৱীৰ মাহাত্ম্যৰ লগতে ৰামায়ণ, মহাভাৰত, পুৰাণ আদিৰ ভিযয়বস্তুহে প্ৰকাশ হৈছিল। নাৰায়ণদেৱাে তেনে ৰচনা সৃষ্টি কৰা এগৰাকী পাঁচালী লেখক। নাৰায়ণদেৱে ৰচনা কৰা এখন পাঁচালী গ্ৰন্থ হ'ল- পদ্মপুৰাণ। এইখন গ্ৰন্থ গীতিপ্ৰধান আৰু কামৰূপৰ দৰং আৰু গোৱালপাৰাত সৰ্বাধিক জনপ্ৰিয়। এইখন গ্ৰন্থক ‘সুকনান্নী' নামেৰেও জনাজাত।

পৰিচয়

নাৰায়ণদেৱক বঙালী কবি বুলি বঙ্গদেশৰ বাঙালীসকলে উল্লেখ কৰিছে। বঙ্গদেশৰ বঙালী লােকসকলৰ মতে নাৰায়ণদেৱ মৈমনসিংহ জিলাৰ বােৰাগ্ৰামৰ মানুহ আছিল। জাতিত তেওঁ কায়স্থ সম্প্ৰদায়ৰ লোক আছিল আৰু পিতৃৰ নাম হৈছে নৰসিংহ। তেওঁৰ জন্মকাল সম্পৰ্কে পণ্ডিতসকলৰ মাজত মতানক্য আছে। কোনাে কোনোৰ মতে পঞ্চদশ আৰু কোনােমতে ষোড়শ শতাব্দীৰ সময়ছােৱাত নাৰায়ণদেৱৰ জন্ম হৈছিল। সত্যেন্দ্ৰনাথ শৰ্মাৰ মতে- নাৰায়ণদেৱৰ কাব্যৰ জনপ্ৰিয়তা, জনশ্ৰুতি, পুথিৰ ভাষা, স্থান উল্লেখ, ৰীতি-নীতি আৰু আৱিষ্কৃত পুথিৰ সংখ্যালৈ দৃষ্টিৰাখি তেওঁক অসমৰ কবি বুলি নিসন্দেহে ক'ব পাৰি। স্বৰ্গীয় ভাৰত চন্দ্ৰ দাসৰ মতে নাৰায়ণদেৱ শুৱালকুছিৰ বাসত্তৰায় ব্ৰাহ্মণ পৰিয়ালত জন্মগ্ৰহণ কৰিছিল আৰু উক্ত পৰিয়ালত এতিয়াও ‘পদ্মা-পুৰাণ’ গ্ৰন্থখন সংৰক্ষিত হৈ আছে। কোনাে কোনাে পণ্ডিতৰ মনােৰায়ণ দেৱ দৰঙী ৰা ধাৰায়ণৰ ৰাজত্ব কালৰ কবি।

পদ্মা-পুৰাণ

নাৰায়ণদেৱৰ পদ্মা-পুৰাণত পদ্মা দেৱীৰ উৎপত্তি আৰু চন্দ্ৰ, বেউলা-লখীন্দাৰৰ কাহিনী লগত জড়িত বহুতাে প্ৰাসঙ্গিক বিষয় উপস্থাপন কৰা হৈছে। নাৰায়ণদেৱৰ পদ্মা-পুৰাণ গ্ৰন্থখনৰ আন এটি বিশেষত্ব হ'ল- ইয়াৰ ভালেখিনি দিহা বৈষ্ণৱভাৱ সম্পৰ্কীয়। কৃষ্ণ, ৰাধা, বৃন্দাৱন, গােপ-গােপীৰ লগতাে জড়িত। গ্ৰন্থখনত দেৱীৰ মাহাত্ম্য প্ৰকাশ কৰাৰ পাছতাে কৃষ্ণ সম্পৰ্কীয় দিহাৰ ব্যৱহাৰ হৈছে। সুকবিৰ নাৰায়ণদেৱৰ পদ্মপুৰাণ গ্ৰন্থত পদ্মাদেৱীৰ উৎপত্তি আৰু চন্দ্ৰধৰ আৰু বেউলা লখীন্দাৰৰ কাহিনীৰ লগত বহুতাে প্ৰাসঙ্গিত কথা পােৱা যায়। সেইবােৰৰ ভিতৰত সৃষ্টিপাতন কদ্ৰুবিনতাৰ কন্দল, অৰুণজাটয়ুৰ জন্ম, সমুদ্ৰমন্থন, দক্ষযজ্ঞ, সতীৰ দেহত্যাগ, শিৱ-পাৰ্ৱতীৰ বিৱাহ, কাৰ্তিকৰ জন্ম, তাৰকাসুৰ বধ, পুষ্পধাৰী খণ্ড, বিষহৰিৰ বিৱাহ, আস্তিক জন্ম,ধনন্তৰি বধ, নেতাৰ জন্ম, বিষহৰি কণা হােৱাৰ কাৰণ, জালােমলােৰ কথা, চন্দ্ৰধৰৰ বৰ লাভ, শঙ্খ ওজাৰ কাহিনী পৰীক্ষিত বধ, ঊষা-অনিৰুদ্ধৰ প্ৰতি ইন্দ্ৰৰ অভিশাপ, পদ্ম আৰু যমৰ যুদ্ধ, হাচান-হুচেনৰ যুদ্ধ,ভীমসেন আৰু হনুমানৰ পদ্মক সহায়, চান্দো-লখীন্দাৰৰ যুদ্ধ, চান্দোৰ লঙ্কাত বণিজ আৰু দুৰ্দশা, বণিজ্য পথত নানা বিপৰ্যয়, নেতাৰ সহায়ত পদ্মৰ চন্দ্ৰধৰৰ ওপৰত নানা অত্যাচাৰ, মৃত স্বামীক ভূৰত লৈ যাওঁতে পথত বিবিধ অপায়-অমঙ্গল আদি বিষয়বোৰ অন্যতম। নাৰায়ণদেৱৰ ‘পদ্মা-পুৰাণ’ গ্ৰন্থখনত পুৰণি অসমৰ সামাজিক আচাৰ ব্যৱহাৰ, বেহা বেপাৰ, বৈদেশিক বাণিজ্য, শিল্পকৰ্ম, সাজ-পােছাক, অলঙ্কাৰ, অসমৰ বনজ সম্পদ, কুসংস্কাৰ-অন্ধবিশ্বস, মঙ্গলামঙ্গল বিচাৰ, লােকবিশ্বাস—এই সকলােবােৰৰ আভাস আছে৷ সমসাময়িক সমাজৰ সকলাে দিশ, প্ৰাচীন ঐতিহ্য আৰু কথাৰ (traditional lores) লগত তেওঁৰ সম্যক পৰিচয় থকাৰ প্ৰমাণ পদ্মা-পুৰাণ গ্ৰন্থখনে দিয়ে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
ৰুথ মনোৰমা

ৰুথ মনোৰমা (জন্ম: ৩০ মে’ ১৯৫২) এগৰাকী ভাৰতীয় দলিত সামাজিক কৰ্মী। তেওঁ বেংগালুৰু, ভাৰতৰ বাসিন্দা আৰু দলিত মহিলাৰ অধিকাৰ, গৃহকৰ্মী তথা অসংগঠিত শ্ৰম ক্ষেত্ৰৰ শ্ৰমিকৰ অধিকাৰ আৰু নগৰীয়া বস্তিবাসীৰ অধিকাৰৰ বাবে সংগ্ৰাম কৰি আহিছে। ২০০৬ চনত তেওঁ ৰাইট লাইভলিহুড এৱাৰ্ড লাভ কৰে।

প্ৰাৰম্ভিক জীৱন আৰু শিক্ষা

ৰুথ মনোৰমাৰ জন্ম ১৯৫২ চনৰ ৩০ মে’ তাৰিখে ডৰোথি ধনৰাজ আৰু পল ধনৰাজৰ ঘৰত হয়। তেওঁ পাঁচজনী ভগ্নী আৰু তিনিজন ভাতৃৰ ভিতৰত জ্যেষ্ঠ কন্যা আছিল। তেওঁৰ মাতৃ ডৰোথি ধনৰাজ এগৰাকী শিক্ষয়িত্ৰী আছিল আৰু পিতৃ পল ধনৰাজ ডাক বিভাগৰ কৰ্মচাৰী আছিল। জাতিভিত্তিক দমন-পীড়নৰ পৰা ৰক্ষা পাবলৈ তেওঁৰ পিতৃ-মাতৃয়ে খ্ৰীষ্টান ধৰ্ম গ্ৰহণ কৰিছিল।

মনোৰমাই শৈশৱকালৰ পৰা পিতৃ-মাতৃক সামাজিক কামত সক্ৰিয়ভাৱে জড়িত হোৱা দেখিছিল। তেওঁৰ মাতৃ ডৰোথিয়ে নাৰীৰ শিক্ষা অধিকাৰৰ বাবে সংগ্ৰাম কৰিছিল আৰু পৰৱৰ্তী সময়ত শিক্ষয়িত্ৰী হিচাপে কাম কৰিছিল। তেওঁ পণ্ডিতা ৰামাবাইৰ দ্বাৰা গভীৰভাৱে প্ৰভাৱিত হৈছিল আৰু ৰামাবাইৰ দ্বিতীয় কন্যাৰ নাম অনুসৰি নিজৰ কন্যাৰ নাম মনোৰমা ৰাখিছিল।

তেওঁৰ পিতৃ পল ধনৰাজে আশেপাশৰ গাঁওসমূহৰ আৰ্থিকভাৱে পিছপৰা লোকসকলক সংগঠিত কৰি বহু প্ৰজন্ম ধৰি বসবাস কৰি অহা ভূমিৰ অধিকাৰৰ বাবে সংগ্ৰাম চলাইছিল।

তেওঁ শ্ৰমিক নেতা এন. পি. সামীৰ সৈতে বিবাহিত। সামী ন্যাশনেল চেণ্টাৰ ফৰ লেবাৰৰ সাধাৰণ সম্পাদক। এই দম্পতীৰ দুজনী কন্যা আছে।

কৰ্মজীৱন

ৰুথ মনোৰমাই জীৱনৰ সৰহভাগ সময় জাতি, লিংগ আৰু শ্ৰেণীভিত্তিক দমন-পীড়নৰ বিৰুদ্ধে সংগ্ৰামত উৎসৰ্গা কৰিছে। তেওঁ গৃহকৰ্মী, অসংগঠিত শ্ৰম ক্ষেত্ৰৰ শ্ৰমিক, বস্তিবাসী, দলিত আৰু প্ৰান্তীয় মহিলাৰ অধিকাৰৰ বাবে কাম কৰি আহিছে। তেওঁ স্থানীয় স্তৰত সংগঠন গঢ়াৰ লগতে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত গণসংগঠন আৰু নীতি-অভিযানত সক্ৰিয়।

ধাৰণ কৰা পদসমূহ

মনোৰমা দলিত, মহিলা, বস্তিবাসী আৰু অসংগঠিত শ্ৰম ক্ষেত্ৰৰ অধিকাৰৰ বাবে কাম কৰা বহু সংগঠনৰ সৈতে জড়িত। তাৰ ভিতৰত কিছুমান হ’ল—
সাধাৰণ সম্পাদক, ৱিমেন্‌ছ ভইচ কৰ্ণাটক – ১৯৮৫ চনত স্থাপিত এই সংগঠনে বস্তিবাসী মহিলা আৰু অসংগঠিত শ্ৰম ক্ষেত্ৰৰ অধিকাৰৰ বাবে কাম কৰে।
সভাপতি, ন্যাশনেল এলায়েন্স অৱ উইমেন
যুগ্ম সম্পাদক, খ্ৰীষ্টিয়ান দলিত লিবাৰেচন মুভমেণ্ট
সম্পাদক, কৰ্ণাটক ষ্টেট স্লাম ড্ৱেলাৰ্ছ ফেডাৰেচন
সম্পাদক (সংগঠন গঠন), ন্যাশনেল চেণ্টাৰ ফৰ লেবাৰ
সভাপতি, ন্যাশনেল ফেডাৰেচন অৱ দলিত উইমেন (এনএফডিডব্লিউ)

তেওঁ এছিয়ান উইমেন্‌ছ হিউমেন ৰাইটছ কাউন্সিল, ইণ্টাৰনেশ্যনেল উইমেন্‌ছ ৰাইটছ একশ্যন ৱাচ (এছিয়া পেচিফিক) আৰু ইণ্টাৰনেশ্যনেল ল’বী এণ্ড এডভ’কেচি ফৰ দলিত হিউমেন ৰাইটছৰ সৈতে আন্তঃৰাষ্ট্ৰীয় স্তৰতো জড়িত।

সক্ৰিয়তা

১৯৮০ আৰু ১৯৯০ দশকত মনোৰমাই কৰ্ণাটক চৰকাৰৰ জোৰপূৰ্বক উচ্ছেদ অভিযান ‘‘অপাৰেচন ডেম’লিচন’’ৰ বিৰুদ্ধে এক লাখ পঞ্চাশ হাজাৰৰো অধিক লোকক সংগঠিত কৰি প্ৰতিবাদ সাব্যস্ত কৰিছিল। এই সন্দৰ্ভত তেওঁ উচ্চ ন্যায়ালয় আৰু ভাৰতৰ উচ্চতম ন্যায়ালয়তো গোচৰ ৰুজু কৰিছিল।

১৯৮৭ চনত তেওঁ বেংগালুৰুত গৃহকৰ্মীৰ বাবে দেশৰ প্ৰথমটো শ্ৰমিক সংঘ গঢ়ি তোলে আৰু ন্যূনতম মজুৰিৰ অন্তৰ্ভুক্তিৰ বাবে সংগ্ৰাম কৰে।

ৰাজনীতি

মনোৰমাই সদায়ে মহিলাৰ ৰাজনৈতিক অংশগ্ৰহণ বৃদ্ধি কৰাৰ পক্ষে মত প্ৰকাশ কৰি আহিছে। ২০০৪ চনত তেওঁ স্বতন্ত্ৰ প্ৰাৰ্থী হিচাপে ভাৰতী নগৰ সমষ্টিৰ পৰা নিৰ্বাচনত প্ৰতিদ্বন্দ্বিতা কৰিছিল। ২০১৪ চনৰ লোকসভা নিৰ্বাচনত তেওঁ জনতা দল (ছেকুলাৰ)ৰ পৰা বেংগালুৰু দক্ষিণ লোকসভা সমষ্টিৰ প্ৰাৰ্থী আছিল।

সন্মান আৰু বঁটা

২০০৬ চনত দলিত মহিলাৰ সমতা আৰু অধিকাৰৰ বাবে দীঘলীয়া সংগ্ৰামৰ স্বীকৃতি স্বৰূপে তেওঁ ৰাইট লাইভলিহুড এৱাৰ্ড লাভ কৰে। এই বঁটাক প্ৰায়েই “বিকল্প নোবেল বঁটা” বুলিও কোৱা হয়।

তথ্যসূত্ৰ

শ্ৰেণী:ভাৰতীয় সমাজকৰ্মী
অ-মান্যতাপ্ৰাপ্ত তাৰিখসমূহৰ তালিকা

০ জানুৱাৰী

০ জানুৱাৰী হৈছে তাৰিখ ৩১ ডিচেম্বৰৰ অন্য এটা নাম।

পঞ্জিকাত ব্যৱহাৰ

কোনো বাৰ্ষিক পঞ্জিকাৰ ১ জানুৱাৰীৰ আগৰ দিনটো বুজাবলৈ ০ জানুৱাৰী ব্যৱহাৰ কৰা হয়। যিটো বৰ্ষৰ পৰা পঞ্জিকা প্ৰকাশ কৰা হয়, সেই বৰ্ষটোত ০ জানুৱাৰীক স্থান দিয়া হয়। এনেদৰে পঞ্জিকাৰ আৰম্ভণিৰ পূৰ্ৱবতী বৰ্ষৰ যিকোনো তথ্য এৰাই চলা হয় যদিও ই পূৰ্ৱবতী বৰ্ষৰ ৩১ ডিচেম্বৰ দিনটোৱেই হয়।
পঞ্জিকাৰ ছেকেণ্ড সময়ৰ বাবে ০ জানুৱাৰীৰ উদ্ভৱ হয়, "পঞ্জীকাৰ সময় ১৯০০ চনৰ ০ জানুৱাৰীৰ ১২ বজাত"। ১৯০০ চনৰ ০ জানুৱাৰী (গ্ৰীণউইছ মান দুপৰীয়া)ৰ সময় নিউকম্বৰ সৌৰ সাৰণিয়েও (Newcomb's Tables of the Sun) ব্যৱহাৰ কৰে, যি বিকল্পিত জুলিয়ান দিৱসৰ (Dublin Julian day) সময় হিচাপে পৰিণত হয়।

প্ৰযুক্তিবিদ্যাত

মাইক্ৰছফ্ট এক্সেলত, ১৯০০ চনৰ ০ ৰ তাৰিখটো ১৯০০ চনৰ ০ জানুৱাৰী বুলি ধৰা হয়।

৩০ ফেব্ৰুৱাৰী

৩১ ফেব্ৰুৱাৰী

০ মাৰ্চ

৩৫ মে'

৩১ জুন

৩২ ডিচেম্বৰ

তথ্য সংগ্ৰহ

শ্ৰেণী:জানুৱাৰী
শ্ৰেণী:ডিচেম্বৰ
শ্ৰেণী:ফেব্ৰুৱাৰী
শ্ৰেণী:মাৰ্চ